Final Fantasy XII

Gaya permainan

Final Fantasy XII memperkenalkan beberapa inovasi baru kepada siri permainan tersebut: pertempuran berlaku tanpa perlu berpindah ke skrin berasingan; sistem "gambit" yang mengawal watak-watak secara automatik, dan sistem "license" yang menentukan kebolehan dan kelengkapan yang boleh digunakan oleh watak-watak dalam permainan tersebut. Final Fantasy XII juga disertakan dengan elemen-elemen dari siri-siri permainan terdahulu, seperti raksasa-raksasa seruan, Chocobo, dan pesawat-pesawat udara. Permainan ini telah mendapat skor-skor tinggi dalam reviu, dan memperoleh pengiktirafan sebagai "Permainan Tahun Ini" dari pelbagai reviu permainan video. Sebuah sekuel, "Final Fantasy XII Revenant Wings", akan diterbitkan untuk Nintendo DS.
Didalam permainan ini, pemain akan mengawal secara terus watak didalam skrin dari pandangan pihak ketiga untuk berinteraksi dengan orang, objek dan musuh. Tidak seperti permainan terdahulu, pemain boleh mengawai kamera dengan stik analog kanan, membolehkan pandangan sekeliling 360 darjah. Di dalam bandar dan pekan, pemain hanya boleh melihat melalui perspektif Vaan, walaupun watak-watak lain boleh dikawal semasa pertempuran. Dunia Final Fantasy XII telah dipersembah dalam skala asal mengikut saiz watak-watak, tidak sebagai karikatur watak berjalan dalam muka bumi miniatur. Pemain bergerak di dalam dunia dengan berjalan kaki, dengan burung Chocobo, atau dengan pesawat udara. Pemain boleh menyimpan memori permainan kedalam kad memori dengan menggunakan "save crystal", kristal memori, dan juga bergerak ke satu-satu lokasi menggunakan "gate crystals", kristal teleportasi. Sebuah "bestiary" menyimpan maklumat berkaitan dunia Final Fantasy XII.

Plot

Final Fantasy XII berlaku di sebuah wilayah bernama Ivalice, di satu masa dimana "magik adalah sesuatu yang biasa" dan "pesawat udara memenuhi langit". Ivalice terbahagi kepada tiga benua; Ordalia, Valendia dan Kerwon. Empayar Rozarria terletak di Ordalia, dan Empayar Archadia di Valendia. Peperangan diantara dua empayar ini telah melibatkan Dalmasca, sebuah negara yang terletak diantara dua benua dan empayar tersebut.
Enam watak pemain dalam permainan ini ialah Vaan, seorang yatim piatu dari ibu negara Dalmasca iaitu Rabanastre, yang mengimpikan pesawat udara sendiri; Ashe, seorang puteri berjiwa tabah yang kehilangan suaminya Rasler yang terkorban dalam pencerobahan Archadia; Basch, seorang pahlawan yang dikatakan pembelot kerana membunuh raja Dalmasca; Balthier, seorang lelaki beradab dan juruterbang pesawat udaranya Strahl; Fran, rakan seperjuangan Balthier yang merupakan seorang Viera (bangsa seakan-akan campuran manusia dan arnab); dan Penelo, rakan Vaan dari kecil yang rapat dengannya.

Penghasilan

Rekaan Final Fantasy XII dimulakan dari tahun 2001. Pencipta Final Fantasy Tactics, Yasumi Matsuno, dipilih sebagai penerbit dan pengarah, namun terpaksa berundur atas masalah kesihatan. Hiroyuki Itou dan Hiroshi Minagawa mengambil tempatnya sebagai pengarah dan Akitoshi Kawazu menjadi penerbit eksekutif bersama Youichi Wada.
Semasa proses mengalihbahasa kepada Bahasa Inggeris, Alexander O. Smith, yang telah bekerja menterjemah permainan video Vagrant Story dan Final Fantasy X, dipilih sebagai penterjemah. Smith telah mengekalkan skrip asal yang ditulis Daisuke Watanabe dan Miwa Shoda, tetapi menulis dialog dengan menggunakan loghat dan dialek berlainan mengikut kawasan, contohnya Inggeris British, untuk menunjukkan perbezaan dialek yang terdapat dalam versi Bahasa Jepun.

Audio

Hitoshi Sakimoto merupakan komposer muzik permainan video ini apabila Nobuo Uematsu meninggalkan Square Enix pada tahun 2004. Angela Aki telah menyanyikan lagu tema permainan ini, "Kiss Me Good-bye", yang ditulis oleh Nobuo Uematsu. Taro Hakase, seorang violinis, juga menggubah dan memainkan lagu instrumental permainan ini, "Symphonic Poem "Hope"".
Album muzik ini diterbitkan pada May 31, 2006, dikomposisikan oleh Hitoshi Sakimoto sebanyak 100 tajuk buah lagu dalam 4 CD.

Sambutan

Sejunlah 1,764,266 buah salinan judul Final Fantasy XII dijual dalam minggu pertama di Jepun. Pada bulan Mac 16. 2006, Final Fantasy XII telah menjadi judul permainan video ke-6 yang menerima markah penuh (40/40) dari majalah permainan video Jepun Famitsu, judul permainan video Final Fantasy pertama dan judul Playstation 2 pertama yang menerima pengiktirafan ini.